CELEX: 32005D0264
Language: fi
Date: 2005-03-23 00:00:00
Title: 2005/264/EY: Komission päätös, tehty 23 päivänä maaliskuuta 2005, päätöksen 2004/832/EY muuttamisesta siltä osin kuin on kyse klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi klassista sikaruttoa vastaan tehdystä suunnitelmasta Vosgesin pohjoisosassa Ranskassa (tiedoksiannettu numerolla K(2005) 917) (ETA:n kannalta merkityksellinen teksti)

30.3.2005   
            
            
               FI
            
            
               Euroopan unionin virallinen lehti
            
            
               L 81/48
            
         
      KOMISSION PÄÄTÖS,
   
   tehty 23 päivänä maaliskuuta 2005,
   päätöksen 2004/832/EY muuttamisesta siltä osin kuin on kyse klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi klassista sikaruttoa vastaan tehdystä suunnitelmasta Vosgesin pohjoisosassa Ranskassa
   (tiedoksiannettu numerolla K(2005) 917)
   (Ainoastaan ranskankielinen teksti on todistusvoimainen)
   (ETA:n kannalta merkityksellinen teksti)
   (2005/264/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan toisen alakohdan ja 20 artiklan 2 kohdan neljännen alakohdan,
   sekä katsoo seuraavaa:
   
               (1)
            
            
               Suunnitelmien hyväksymisestä klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi Vosgesin pohjoisosassa Ranskassa 3 päivänä joulukuuta 2004 tehty komission päätös 2004/832/EY (2) on yksi useista klassista sikaruttoa vastaan toteutetuista toimenpiteistä.
            
         
               (2)
            
            
               Ranska on antanut komissiolle tietoja taudin viimeaikaisesta kehityksestä luonnonvaraisissa sioissa Vosgesin pohjoisosan alueella Ranskassa. Hävittämissuunnitelma olisi epidemiologisten tietojen perusteella laajennettava koskemaan Vosgesin pohjoisosan aluetta, joka sijaitsee länteen Reinistä ja Rein–Marne-kanavasta, pohjoiseen moottoritiestä A 4, itään Sarrejoesta sekä etelään Saksan rajasta. Lisäksi luonnonvaraisten sikojen hätärokottamisesta klassista sikaruttoa vastaan tehty suunnitelma olisi muutettava kattamaan kyseinen alue.
            
         
               (3)
            
            
               Päätös 2004/832/EY olisi tämän vuoksi muutettava vastaavasti.
            
         
               (4)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2004/832/EY liite tämän päätöksen liitteen tekstillä.
   2 artikla
   Tämä päätös on osoitettu Ranskan tasavallalle.
   
      Tehty Brysselissä 23 päivänä maaliskuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 316, 1.12.2001, s. 5. Direktiivi sellaisena kuin se on muutettuna vuoden 2003 liittymisasiakirjalla.
   
      (2)  EUVL L 359, 4.12.2004, s. 62.
   
      LIITE
      
         
            ”LIITE
            1.   Alueet, joilla hävittämissuunnitelma pannaan täytäntöön
            Bas-Rhinen ja Mosellen departementtien alue, joka sijaitsee länteen Reinistä ja Rein–Marne-kanavasta, pohjoiseen moottoritiestä A 4, itään Sarrejoesta sekä etelään Saksan rajasta.
            2.   Alueet, joilla hätärokotussuunnitelma pannaan täytäntöön
            Bas-Rhinen ja Mosellen departementtien alue, joka sijaitsee länteen Reinistä ja Rein–Marne-kanavasta, pohjoiseen moottoritiestä A 4, itään Sarrejoesta sekä etelään Saksan rajasta.”